Kregiñ a rejont e ti Sebastiano Zuccato, un arzour a rae marelladurioù. A-benn pevar pe bemp bloaz ez eas Tizian da labourat gant al livour Gentile Bellini, ha goude gant e vreur Giovanni Bellini, ha ne oa ket brudetoch livour e Venezia en amzer-se. Eno e reas anaoudegezh gant Giorgio da Castelfranco, anavezetoch evel Giorgione. Mignoned e teujont da vezañ ha labourat a rejont war an hanter. E 1508 e oant war-dro murlivadurioù diavaez ar Fondaco dei Tedeschi, ur sanailh ma veze klenket marchadourezh an Alamaned.